ระเบียบมหาวิทยาลัยเทคโนโลยีราชมงคลธัญบุรีระเบียบมหาวิทยาลัยเทคโนโลยีราชมงคลธัญบุรีว่าด้วยการรับ - จ่ายเงินเพื่อจัดการศึกษาระดับบริหารธุรกิจมหาบัณฑิต(ภาคสมทบ)(ฉบับที่ ๒)พ.ศ. ๒๕๔๙ โดยที่เป็นการสมควรปรับปรุงระเบียบมหาวิทยาลัยเทคโนโลยีราชมงคลธัญบุรีว่าด้วยการรับ จ่ายเงินเพื่อจัดการศึกษาระดับบริหารธุรกิจมหาบัณฑิต (ภาคสมทบ) พ.ศ. ๒๕๔๙ให้เหมาะสมยิ่งขึ้นอาศัยอำนาจตามความในมาตรา๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ และมติสภามหาวิทยาลัยเทคโนโลยีราชมงคลธัญบุรีในการประชุม ครั้งที่ ๔/๒๕๔๙ เมื่อวันที่ ๒๔ เมษายน พ.ศ. ๒๕๔๙ จึงวางระเบียบไว้ ดังนี้ข้อ๑ ระเบียบนี้เรียกว่า ระเบียบมหาวิทยาลัยเทคโนโลยีราชมงคลธัญบุรีว่าด้วยการรับ - จ่ายเงินเพื่อจัดการศึกษาระดับบริหารธุรกิจมหาบัณฑิต (ภาคสมทบ) (ฉบับที่๒) พ.ศ. ๒๕๔๙ข้อ๒[๑]ระเบียบนี้ให้ใช้บังคับตั้งแต่ภาคฤดูร้อน ปีการศึกษา๒๕๔๘ เป็นต้นไปข้อ๓ ให้ยกเลิกความในข้อ ๙ แห่งระเบียบมหาวิทยาลัยเทคโนโลยีราชมงคลธัญบุรีว่าด้วยการรับ - จ่ายเงินเพื่อจัดการศึกษาระดับบริหารธุรกิจมหาบัณฑิต (ภาคสมทบ) พ.ศ.๒๕๔๘ และให้ใช้ความต่อไปนี้แทนข้อ ๙ รายจ่ายในการดำเนินงานเพื่อจัดการศึกษาระดับบริหารธุรกิจมหาบัณฑิต (ภาคสมทบ)ให้คณะกรรมการอำนวยการได้รับค่าตอบแทนเป็นรายภาคการศึกษาจากเงินรายรับที่นำส่งมหาวิทยาลัยตามข้อ ๘ (๒) (ก) ดังนี้ก.ประธานกรรมการ ไม่เกิน ๑๐,๐๐๐ บาทข.กรรมการ คนละ ไม่เกิน ๗,๐๐๐ บาทนอกจากวรรคแรกให้เบิกจ่ายจากเงินรายรับตามข้อ ๘ (๒) (ข) ได้ตามเกณฑ์กำหนด ดังนี้(๑)คณะกรรมการดำเนินงานให้ได้รับค่าตอบแทนเป็นรายเดือนไม่เกินร้อยละ ๑๕ ของเงินรายรับ ตามข้อ ๘ (๒) (ข) ที่จัดเก็บในแต่ละปีการศึกษา ดังนี้ก.ประธานกรรมการ ไม่เกิน ๘,๐๐๐ บาทข.กรรมการ คนละ ไม่เกิน ๖,๐๐๐ บาทกรณีที่ค่าตอบแทนเกินวงเงินให้ปรับลดลงตามสัดส่วนในวงเงินที่ได้รับ(๒)บุคลากรซึ่งคณบดีแต่งตั้งให้ปฏิบัติงานเกี่ยวกับการดำเนินการตามระเบียบนี้ให้ได้รับค่าตอบแทนเดือนละไม่เกิน๖,๐๐๐ บาท ต่อคนบุคคลที่ได้รับการแต่งตั้งตามข้อ๙ (๑) และ ๙ (๒) ในขณะเดียวกันให้ได้รับค่าตอบแทนในอัตราที่สูงสุดเพียงอัตราเดียว(๓)บุคลากรซึ่งคณบดีแต่งตั้งให้ปฏิบัติงานช่วงสอบประจำภาคการศึกษาและการสอบประมวลผลความรู้ สามารถเบิกจ่ายค่าตอบแทนวันละไม่เกิน ๕๐๐ บาท ต่อคน(๔)อาจารย์ผู้สอนให้ได้รับค่าตอบแทนอัตราไม่เกินชั่วโมงละ๒,๕๐๐ บาท(๕)ค่าตอบแทนกรรมการควบคุมและประเมินผลวิทยานิพนธ์และ/หรือการศึกษาค้นคว้าอิสระ อัตราไม่เกิน คนละ ๒,๐๐๐ บาท ต่อนักศึกษา ๑ คน(๖)ค่าตอบแทนอาจารย์ที่ปรึกษาวิทยานิพนธ์ อัตราไม่เกิน๑๐,๐๐๐ บาท ต่อนักศึกษา ๑ คน(๗)ค่าตอบแทนอาจารย์ที่ปรึกษาการศึกษาค้นคว้าอิสระอัตราไม่เกิน ๖,๐๐๐ บาท ต่อนักศึกษา ๑ คน(๘)ค่าตอบแทนกรรมการออกข้อสอบและตรวจข้อสอบการประมวลผลความรู้ชุดวิชาละไม่เกิน ๕๐๐ บาท ต่อนักศึกษา ๑ คน(๙)ค่าตอบแทนบุคลากรตำแหน่ง ผู้จัดการโครงการไม่เกินเดือนละ ๒๐,๐๐๐ บาท(๑๐)ค่าตอบแทนอื่นๆ ที่มิได้กำหนดในระเบียบนี้ให้เบิกจ่ายตามระเบียบกระทรวงการคลังหรือระเบียบและคำสั่งของมหาวิทยาลัยที่เกี่ยวข้อง(๑๑)รายจ่ายหมวดค่าใช้สอย วัสดุ ครุภัณฑ์และสิ่งก่อสร้างให้ดำเนินการตามระเบียบและคำสั่งมหาวิทยาลัยที่เกี่ยวข้อง ระเบียบกระทรวงการคลัง และระเบียบสำนักนายกรัฐมนตรีว่าด้วยการพัสดุสำหรับสิ่งก่อสร้างจะต้องเป็นรายการที่ได้รับอนุมัติจากมหาวิทยาลัยก่อนจึงจะดำเนินการจัดจ้างได้(๑๒)รายจ่ายหมวดค่าสาธารณูปโภค(๑๓)รายจ่ายหมวดเงินทุนอุดหนุน-ทุนการศึกษาให้ดำเนินการตามระเบียบ ว่าด้วยทุนการศึกษา ฝึกอบรม ดูงาน และระเบียบ ว่าด้วยการให้ข้าราชการไปศึกษาต่อฝึกอบรม ดูงาน ทั้งภายในประเทศและต่างประเทศ และระเบียบอื่นที่เกี่ยวข้อง(๑๔)การเบิกจ่ายเงินอื่นใดที่มิได้กำหนดไว้ในระเบียบนี้หรือแตกต่างไปจากที่กำหนดไว้ต้องได้รับการอนุมัติจากอธิการบดีก่อนข้อ๔ ให้ยกเลิกความในข้อ ๑๐ ของระเบียบมหาวิทยาลัยเทคโนโลยีราชมงคลธัญบุรีว่าด้วยการรับ - จ่ายเงินเพื่อจัดการศึกษาระดับบริหารธุรกิจมหาบัณฑิต (ภาคสมทบ) พ.ศ.๒๕๔๘ และให้ใช้ความต่อไปนี้แทนข้อ ๑๐ ให้คณะมีอำนาจเก็บรักษาเงินสดไว้สำรองจ่ายไม่เกิน ๒,๐๐๐,๐๐๐ บาท และเมื่อมีการจ่ายเงินสดสำรองรายการใดๆ ให้ขออนุมัติเบิกจ่ายเงินจากมหาวิทยาลัยมาคืนให้เต็มวงเงินสำรองจ่ายอย่างน้อยเดือนละ ๑ ครั้ง และให้คณะจัดทำทะเบียนคุมเงินสดสำรองจ่าย ตามแบบที่มหาวิทยาลัยกำหนดประกาศ ณ วันที่ ๒๔พฤษภาคม พ.ศ. ๒๕๔๙กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลธัญบุรีมณฑิตา/ผู้จัดทำ๑๕ กุมภาพันธ์ ๒๕๕๔[๑]ราชกิจจานุเบกษา เล่ม ๑๒๓/ตอนที่ ๗๘ ง/หน้า ๑๕๗/๑๐ สิงหาคม ๒๕๔๙